**Y CYNGOR DYSGU DIGIDOL CENEDLAETHOL**

**GWESTY'R VILLAGE, CORYTON**

**4 EBRILL 2017**

|  |  |  |
| --- | --- | --- |
| **YN BRESENNOL** | | **YMDDIHEURIADAU** |
| **Y Cyngor** | **Llywodraeth Cymru** | **Y Cyngor** |
| Janet Hayward [Cadeirydd] (JH) | Ruth Meadows (RM) | Ty Golding (TG) |
| Catherine Kucia (CK) | Chris Owen (CO) | Simon Brown (SBr) |
| Kay Morris (KM) | Lloyd Hopkin (LH) | Gareth Dacey (GD) |
| Dilwyn Owen (DO) | Mike Jones (MJ) | Simon Billington (SBi) |
| Hannah Mathias (HM) | Claire Rowlands (CRo) | **Llywodraeth Cymru** |
| Chris Britten (CB) | David Heath (DH) | Chris Roderick (CR) |
| Alyson Nicholson (AN) | Jacqs Sohal (JS) |  |
| Alison Howells (AH) | **Arloeswyr Digidol** |  |
| Gary Beauchamp (GB) | Sonny Singh (SS) |  |
| Paul Watkins (PW) | Luke Mansfield (LM) |  |

1. **Croeso a Chyflwyniadau**
   1. Darparodd JH gefndir y Cyngor Dysgu Digidol Cenedlaethol i'r siaradwyr gwadd a diolchodd i bawb am ddod i'r cyfarfod.
2. **Rôl y Cyngor - trefniadau llywodraethu** - Ruth Meadows / Claire Rowlands
   1. Amlinellodd RM rôl y Cyngor Dysgu Digidol Cenedlaethol.
   2. Eglurodd RM fod dwy raglen waith allweddol y byddem yn gofyn am eu harbenigedd yn eu cylch - rhaglen Dysgu yn y Gymru Ddigidol a meysydd perthnasol rhaglen diwygio'r cwricwlwm.

**Dysgu yn y Gymru Ddigidol –** Ruth Meadows

* 1. Mae Llywodraeth Cymru yn buddsoddi £5miliwn arall mewn gwasanaethau band eang i ysgolion. Anfonir cyngor at Ysgrifennydd y Cabinet yn ystod yr ychydig wythnosau nesaf.
  2. Bydd y Cyngor yn gallu darparu mewnbwn arbenigol i gyfeiriad strategol yr offer a'r adnoddau sydd ar gael drwy raglen Dysgu yn y Gymru Ddigidol. Caiff hyn ei lywio'n rhannol gan gontractau masnachol a'u dyddiadau terfyn.
  3. Awgrymodd RM y gallai'r Cyngor Dysgu Digidol Cenedlaethol gynnal cyfarfodydd mwy rheolaidd gan fod y ffrydiau gwaith presennol yn mynd rhagddynt mor gyflym. Cytunodd y Cyngor i wneud hynny.
  4. Cadarnhaodd RM mai'r Cyngor yw'r grŵp llywio cyffredinol i gefnogi'r cyngor a gyflwynir gan swyddogion i Ysgrifennydd y Cabinet.

**Y cwricwlwm newydd –** Claire Rowlands

* 1. Mae Llywodraeth Cymru newydd ddechrau ail gam y broses o ddylunio'r cwricwlwm newydd, sef y broses ddiwygio.
  2. O fis Medi, bydd y broses o ddatblygu'r cynnwys ar gyfer pob un o'r Meysydd Dysgu a Phrofiad yn dechrau.
  3. Mae angen cynyddol am fewnbwn gan arbenigwyr wrth gysoni'r cwricwlwm newydd. Ceir grwpiau sefydledig fel Grŵp y Cwricwlwm ac Asesu, sy'n cynnig arbenigedd uniongyrchol yn unol â phob Maes Dysgu a Phrofiad o ran y cwricwlwm ac asesu, a Grŵp Arbenigol y Cyfnod Sylfaen, sy'n cefnogi datblygiad plant. Byddai cyfranogiad pellach gan y Cyngor wrth symud ymlaen yn cael ei groesawu.

**Cam Gweithredu 1:** Ychwanegu'r eitem at yr agenda ar gyfer y cyfarfod nesaf, er mwyn i aelodau'r Cyngor ystyried y cwricwlwm newydd yn fanylach a chyfateb aelodau'r Cyngor â'r Meysydd Dysgu a Phrofiad.

* 1. Caiff adnoddau eu datblygu i ategu'r cwricwlwm newydd; bydd angen i'r rhain fod yn hyblyg fel y cwricwlwm newydd.
  2. Un o swyddogaethau mwyaf tîm y cwricwlwm yw sicrhau bod cyfleoedd i fod yn greadigol o fewn pob Maes Dysgu a Phrofiad ond mae angen cysondeb o hyd ar draws y meysydd. Mae gan bob Maes Dysgu a Phrofiad rwydwaith ar Hwb, sy'n golygu y gall gydweithredu'n ddigidol.
  3. Anelir at gwblhau'r fframweithiau erbyn diwedd tymor yr haf 2017.

**Cam Gweithredu 2**: CRo i roi gwybodaeth i'r Cyngor am sut mae'r holl weithgorau/strwythurau yn cydweithio yn ystod cyfarfod mis Mai.

**Cam Gweithredu 3**: RM a CRo i anfon gwybodaeth am y Meysydd Dysgu a Phrofiad at aelodau'r Cyngor.

**Cam Gweithredu 4**: Cyfle i aelodau'r Cyngor gymryd rhan yn y Meysydd Dysgu a Phrofiad drwy roi cyngor ar agweddau trawsgwricwlaidd y Fframwaith Cymhwysedd Digidol. Anfon datganiadau o ddiddordeb at CR cyn y cyfarfod nesaf.

* 1. Bydd y brys go iawn yn gysylltiedig â gwaith y trydydd cam, sy'n dechrau ym mis Medi.
  2. Gofynnodd aelodau'r Cyngor a fyddai unrhyw arian ar gael er mwyn iddynt gael eu rhyddhau.

**Cam Gweithredu 5**: CRo i gael gwybod a oes unrhyw arian ar gael i ryddhau aelodau'r Cyngor er mwyn iddynt allu cymryd rhan yn y Meysydd Dysgu a Phrofiad.

1. **Y Fframwaith Cymhwysedd Digidol -** Lloyd Hopkin / Arloeswyr Digidol

**Deunyddiau ategol**

* 1. Mireiniwyd y deunyddiau ategol, a fydd yn helpu ymarferwyr i roi'r Fframwaith Cymhwysedd Digidol ar waith, ers cyfarfod diwethaf y Cyngor yn dilyn adborth gan aelodau'r Cyngor.
  2. Cyflwynwyd y deunyddiau ar ffurf templedi er mwyn helpu ymarferwyr i'w defnyddio.
  3. Codwyd pryderon p'un a oedd y deunyddiau ategol yn rhy rhagnodol ac o ran ansawdd y pynciau a oedd yn rhan ohonynt. Cytunwyd eu bod yn gweithredu fel man cychwyn ar gyfer ysbrydoli syniadau; enghreifftiau gwirioneddol o sut y gall ymarferwyr weithredu'r fframwaith.

**Cam Gweithredu 6**: CO i lanlwytho'r deunydd ategol enghreifftiol i wefan gydweithredu'r Cyngor.

* 1. Y syniad yw y caiff y deunyddiau ategol hyn eu rhoi ar Hwb a'u creu bob tymor neu bob hanner tymor.
  2. Tynnodd CO sylw at y ffaith na all Llywodraeth Cymru gymeradwyo cynhyrchion masnachol yn y deunyddiau ategol. Os caiff meddalwedd ei chrybwyll, rhaid ei chyffredinoli.
  3. Nid yw strwythur y Fframwaith Cymhwysedd Digidol ar ei ffurf orffenedig o bell ffordd a bydd yn esblygu ac yn datblygu dros amser.

**Cam Gweithredu 7**: CRo i rannu'r cynllun cyfathrebu ar gyfer datblygu'r cwricwlwm gyda'r Cyngor.

* 1. Awgrymwyd y gellid lansio'r deunyddiau ategol yn y Digwyddiad Dysgu Digidol Cenedlaethol (#DCFIdeas).

**Adnodd graddio hyder Hwb**

* 1. Mae angen sicrhau bod dull dysgu proffesiynol ar gael i bob aelod o staff yn y wlad. Mae angen sicrhau bod gan bob athro yr un hawl a'r un dull gweithredu lefel uchel.
  2. Mae angen i ymarferwyr ddeall pam bod dysgu digidol yn bwysig er mwyn sicrhau nad ymarfer ticio blychau fydd y Fframwaith Cymhwysedd Digidol.
  3. Mae adnodd graddio hyder Hwb yn asesu ac yn nodi anghenion dysgu'r athrawon a'u gallu i gyflawni'r agweddau ar y Fframwaith Cymhwysedd Digidol.
  4. Nododd HM fod Jisc wedi rhyddhau adnodd hunanasesu sy'n ystyried cymhwysedd digidol mewn sefydliadau addysg bellach ac uwch. Awgrymwyd y gellid adolygu'r adnodd hwn i'w ddefnyddio ar gyfer ysgolion.
  5. Bydd data a gesglir o'r adnodd ar gael ar lefel ysgolion, awdurdodau lleol, consortia addysg rhanbarthol a chenedlaethol ar ffurf ddienw.

1. **Cynllun Gweithredu ar Godio Llywodraeth Cymru (Cyfrinachol)** - David Heath
   1. Mae 'Cracio’r cod' yn gynllun gan Lywodraeth Cymru i annog ysgolion i ymgymryd â gwaith codio yn dilyn cyhoeddiad y Prif Weinidog y llynedd y dylid gweithio gyda'r trydydd sector i annog clybiau codio.
   2. Mae'r cynllun gweithredu ar godio ar ffurf ddrafft ac mae'n nodi'r opsiynau ar gyfer ehangu clybiau codio mewn ysgolion yng Nghymru.
   3. Mae'r cynllun yn nodi tri nod eang o ran sut yr hoffem gyflawni hyn:
      * buddiannau clybiau codio;
      * dymchwel rhwystrau - dealltwriaeth y tîm arwain a chynyddu capasiti mewn ysgolion;
      * profiad - sut i annog mwy o bartneriaid i weithio gyda'r ysgolion.
   4. Caiff y prosiect hwn ei gefnogi gan £1.3m dros gyfnod o bedair blynedd, a ddyrennir i'r consortia addysg rhanbarthol.
   5. Disgwylir i'r cynllun gael ei gyhoeddi ym mis Mai 2017.
   6. Codwyd pryderon y bydd yn rhaid i'r arweinwyr digidol mewn ysgolion, sydd eisoes o dan faich sylweddol yn ystod egwyliau ac ar ôl ysgol, ymgymryd â'r gwaith. Rhoddodd DH sicrwydd i'r Cyngor y caiff rhywfaint o'r arian ei fuddsoddi i hyfforddi aelodau eraill o staff. Awgrymodd y Cyngor y dylid hyfforddi myfyrwyr TAR.
   7. Rydym yn disgwyl gweld cynnydd yn nifer y clybiau codio o fis Medi 2017.
   8. Gwirfoddolodd DH i gymryd rhan yn y gwaith sy'n ymwneud â'r cynllun codio.
2. **Rhaglen Dysgu yn y Gymru Ddigidol – cam 2** - Chris Owen / Mike Jones
   1. Mae rhaglen Dysgu yn y Gymru Ddigidol wedi esblygu'n sylweddol ers iddi ddechrau yn 2012.

**Y diweddaraf ar grant cysylltedd Dysgu yn y Gymru Ddigidol:**

* 1. Nodwyd bod 33 o ysgolion yn derbyn gwasanaeth arafach na'r cyflymder derbyniol. Cwblhawyd y gwaith i ymdrin â hyn ym mhob un o'r ysgolion hyn ond dwy erbyn diwedd mis Mawrth, a disgwylir cwblhau'r gwaith yn y ddwy ysgol sy'n weddill yn ystod y pythefnos nesaf.
  2. Caiff cwestiynau cyffredin eu cyhoeddi a'u hanfon i awdurdodau lleol a chonsortia addysg rhanbarthol yn ystod yr ychydig wythnosau nesaf er mwyn rhoi syniad o'r hyn yr ydym yn bwriadu ei gyflawni yn ystod yr ail gam.
  3. Bydd yr arian o fudd i 330 o ysgolion; Caiff modelau masnachol eu hanfon i'r awdurdodau lleol maes o law. Mae 20 o ysgolion yn anos i'w cyrraedd ac felly bydd y gost yn uwch.

**Cam Gweithredu 8**: Bydd costau gennym ar gyfer ail gam grant cysylltedd Dysgu yn y Gymru Ddigidol erbyn diwedd mis Hydref a rhagwelir y bydd rhywfaint o arian yn weddill. Y Cyngor i gyflwyno syniadau ar ddefnyddio'r arian hwn i CR.

**Rhoi contractau masnachol Dysgu yn y Gymru Ddigidol ar waith**

* 1. Mae gan Lywodraeth Cymru dri chontract craidd ar gyfer gweithredu'r adnoddau a'r llwyfannau digidol:
* CDSM ar gyfer Hwb / Diogelwch Ar-lein
* Learning Possibilities ar gyfer Hwb+ / Cyflenwi
* Microsoft for Office 365
  1. Nododd CO fod llwyfan Hwb newydd ragori ar un o gerrig milltir eraill y prosiect gan lwyddo i ddenu dros 3 miliwn o ymweliadau â'i thudalennau a chyfartaledd o 28,000 o unigolion yn mewngofnodi bob dydd ym mis Mawrth.
  2. Mae'r contract Hwb+ / cyflenwi gyda Learning Possibilities yn dod i ben ar 31 Awst 2018 ac nid oes unrhyw opsiwn i ymestyn y contract. Mae swyddogion eisoes yn ystyried trefniadau ar gyfer strategaeth ymadael er mwyn sicrhau parhad gwasanaeth yn benodol mewn perthynas â'r gwasanaeth cyflenwi sy'n sail i'r broses dilysu defnyddwyr ar gyfer holl wasanaethau Hwb.
  3. Amlinellodd CO y feddylfryd bresennol mewn perthynas â cham nesaf y trefniadau cyflenwi, dilysu a rheoli defnyddwyr ar gyfer defnyddwyr Dysgu yn y Gymru Ddigidol. Pwysleisiodd aelodau'r Cyngor bwysigrwydd sicrhau bod y gwasanaeth newydd yn cynnig lefelau argaeledd uchel gan fod yr elfen hon mor greiddiol i'r rhaglen. Cadarnhaodd CO ei fod yn deall hynny'n llawn a'i fod eisoes yn rhan o'r gwaith cynllunio.
  4. Mae agwedd arall y contract gyda Learning Possibilities yn ymwneud â gweithredu Hwb+, y llwyfan dysgu i ysgolion unigol. Noda ystadegau mai nifer fach o ysgolion yng Nghymru sy'n dangos eu bod yn gwneud defnydd sylweddol o Hwb+ (e.e. 30 o ddysgwyr yn mewngofnodi unwaith y dydd).
  5. Cytunwyd y câi is-grŵp ei sefydlu o blith aelodau'r Cyngor i ystyried yr opsiynau ar gyfer ymgysylltu â rhanddeiliaid am eu defnydd o lwyfan Hwb+. Câi'r wybodaeth hon ei defnyddio i lywio'r camau nesaf ac i gyflwyno opsiynau i Ysgrifennydd Addysg y Cabinet.
  6. Mae angen rheoli unrhyw newidiadau i'r ddarpariaeth yn ofalus a bydd Llywodraeth Cymru yn gweithio'n agos gydag ysgolion i leihau unrhyw achosion o darfu ar y gwasanaeth ar ddiwedd contract presennol Learning Possibilities.
  7. Gofynnodd aelodau'r Cyngor a oedd angen llwyfan dysgu gan fod y cynigion i gyfuno'r gwasanaethau a gynigir yn ganolog megis Hwb, J2e ac Office 365 bellach yn darparu amrywiaeth o opsiynau addas. Caiff hyn ei ystyried fel rhan o'r gwaith ymgysylltu â rhanddeiliaid.
  8. Mae arolwg rhanddeiliaid drafft a fyddai'n anelu at ddarganfod beth oedd yn gweithio'n dda a beth na weithiodd cystal gyda Hwb+ yn un opsiwn i'w ystyried.
  9. Gwirfoddolodd HM, CB, KM a DO i weithio gyda Llywodraeth Cymru fel aelodau'r is-grŵp.

**Cam Gweithredu 9:** CO i drefnu cyfarfod gyda HM, CB, KM a DO i drafod y camau nesaf mewn perthynas â Hwb+.

1. **Cofnodion, camau gweithredu a'r camau nesaf** - Janet Hayward

**Adborth ar gywirdeb y cofnodion blaenorol:**

* 1. Nododd aelodau'r Cyngor mai prin iawn oedd y wybodaeth a nodwyd yn y cofnodion blaenorol am y drafodaeth am ddeunyddiau ategol y FfCD. Roedd hyn oherwydd sensitifrwydd y materion a oedd yn gysylltiedig â'r trafodaethau hynny, y teimlwyd nad oedd yn briodol eu cofnodi. Cadarnhaodd RM mai bwriad y cyfarfod hwn oedd ymdrin â hynny a chytunodd yr aelodau.

**Camau gweithredu yn deillio o 26 Ionawr 2017:**

|  |  |  |
| --- | --- | --- |
| **Cyf** | **Perchennog** | **Cam Gweithredu** |
| 2.12 | Aelodau | Yr aelodau i gyflwyno sylwadau ar y Parth Diogelwch Ar-lein.   * Hoffai HM weld mwy o adnoddau ym maes addysg bellach ac uwch. |
| 2.16 | Aelodau | Yr aelodau i gyflwyno awgrymiadau ar gyfer siaradwyr, gweithdai a themâu ar gyfer y Digwyddiad Dysgu Digidol Cenedlaethol eleni.   * Cafwyd awgrymiadau. |
| 3.7 | Aelodau | Yr aelodau i gyflwyno unrhyw sylwadau am y Cynnig Dysgu Proffesiynol i'r Ysgrifenyddiaeth.   * Dim adborth. |
| 3.8 | Ysgrifenyddiaeth | Yr Ysgrifenyddiaeth i rannu Adnodd Mapio'r Cwricwlwm drwy'r wefan gydweithredu.   * Mae'r ddolen ar y wefan gydweithredu. |
| 3.14 | Ysgrifenyddiaeth | Yr Ysgrifenyddiaeth i ddosbarthu gohebiaeth am yr adnodd Hunanasesu.   * Mae'r ddolen ar y wefan gydweithredu. |

* 1. Cynhelir y cyfarfod nesaf yn swyddfeydd Llywodraeth Cymru yng Nghyffordd Llandudno ar 12 Mai 2017.

**Cam gweithredu 10:** CR i drefnu llety i'r Cyngor yng Nghyffordd Llandudno.

**Crynodeb o'r Camau Gweithredu (4 Ebrill 2017)**

|  |  |  |
| --- | --- | --- |
| **Cyf** | **Perchennog** | **Cam Gweithredu** |
| 2.9 | Ysgrifenyddiaeth | Ychwanegu'r eitem at yr agenda ar gyfer y cyfarfod nesaf, er mwyn i aelodau'r Cyngor ystyried y cwricwlwm newydd yn fanylach a chyfateb aelodau'r Cyngor â'r Meysydd Dysgu a Phrofiad. |
| 2.12 | CRo | CRo i roi gwybodaeth i'r Cyngor am sut mae'r holl weithgorau/strwythurau yn cydweithio yn ystod cyfarfod mis Mai. |
| 2.12 | RM / CRo | RM a CRo i anfon gwybodaeth am y Meysydd Dysgu a Phrofiad at aelodau'r Cyngor. |
| 2.12 | Y Cyngor | Cyfle i aelodau'r Cyngor gymryd rhan yn y Meysydd Dysgu a Phrofiad drwy roi cyngor ar agweddau trawsgwricwlaidd y Fframwaith Cymhwysedd Digidol. Anfon datganiadau o ddiddordeb at CR cyn y cyfarfod nesaf. |
| 2.14 | CRo | CRo i gael gwybod a oes unrhyw arian ar gael i ryddhau aelodau'r Cyngor er mwyn iddynt allu cymryd rhan yn y Meysydd Dysgu a Phrofiad. |
| 3.3 | CO | CO i anfon deunyddiau ategol enghreifftiol i'r Cyngor. |
| 3.6 | CRo | CO i lanlwytho'r deunydd ategol enghreifftiol i wefan gydweithredu'r Cyngor. |
| 5.4 | Y Cyngor | Bydd costau gennym ar gyfer ail gam grant cysylltedd Dysgu yn y Gymru Ddigidol erbyn diwedd mis Hydref a rhagwelir y bydd rhywfaint o arian yn weddill. Y Cyngor i gyflwyno syniadau ar ddefnyddio'r arian hwn i CR. |
| 5.14 | CO | CO i drefnu cyfarfod gyda HM, CB, KM a DO i drafod y camau nesaf mewn perthynas â Hwb+. |
| 6.2 | Ysgrifenyddiaeth | Yr Ysgrifenyddiaeth i drefnu llety i'r Cyngor yng Nghyffordd Llandudno. |